Document ID: /roh_data/filtered/fineweb-2-filterrobots_roh.jsonl.gz/36258

En cas da basegn vegnian quests lieus endrizzads en bajetgs publics, sco per exempel scolas, hallas da gimnastica u staziuns da trens. Averts vegnan quests lieus d'inscunter en emprima lingia, sch'ils canals da communicaziun sco la rait da telefon il radio e la televisiun na funcziunan betg pervi d’ina mancanza d’electricitad u d’in blackout.
En situaziuns d'urgenza servan ils lieus d'inscunter sco posts da consultaziun per la populaziun ed ils osps. La duessi lura dar infurmaziuns davart la situaziun actuala, ni ch’ins pudess far cloms d'urgenza. Actualmain na sajan nagins da quests lieus en funcziun.
Il venderdi survegnan tut las chasadas en il Grischun in flyer cun infurmaziuns davart ils lieus d’inscunter d’urgenza.